Karl Adam Eduard von Stackelberg

Karl Adam Eduard von Stackelberg (ka Charles Adam Eduard; 9. aprill 1863 – 16. aprill 1928) oli Stackelbergide aadlisuguvõsast pärit baltisaksa parun, kes oli ka viimane Abja mõisnik. 

 Elulugu 
Karl Adam Eduard von Stackelberg sündis 1863. aastal Abjas Reinhold Johann Woldemar von Stackelbergi ja Henrietta Augusta Charlotte von Stackelbergi peres.Lk 341 (Stackelberg, 1931)

1884–1885 õppis Stackelberg Tartu Ülikoolis majandust ja õigusteadust. Lisaks oli ta ka Korporatsioon Livonia liige. Peale mõisa pärimist hakkas ta seal põllumajandust arendama. 1886. aastast oli ta Pärnu kihelkonnakohtu 3. kaasistuja asendaja ning 1895. aastast au-rahukohtunik. 1906–1912 oli ta kreisisaadik.Lk 77 (Archiv der Familie von Stackelberg, 1900)Lk 400 (Aitsam, 2011)

Stackelberg oli talunike seas populaarne. Tema ja ta pere kinkisid talupoegade lastele tihti riideesemeid ning küpsetisi. Lisaks oli ta ühe tüdruku uppumissurmast päästnud.Lk 14-15 (Lehesmets, 2004) Parunit tunti sõbraliku ja lõbusa inimesena, kellel oli kombeks lausete lõppu "iki kah" öeldaLk 28 (Tuuga, 2025). 

Kui 1905. aasta revolutsiooni ajal tulid mõisa mässajad, andis Stackelberg neile nõudmise peale vaid mõned vanad relvad ning pakkus ka süüa, nii et mõis jäi rüüstamata.Lk 271 (Aitsam, 2011) Peale mõisate riigistamist jäi Stackelberg Abja mõisa veel kuni 1923. aastani elama, mil ta sealt välja tõsteti. 

Karl Adam Eduard von Stackelberg suri 16. aprillil 1928 Riias rongiõnnetuses. Mõisniku kirstu kogunesid rongijaamas vastu võtma ligi 1000 inimest. Kirst asetati vankri peale, mida juhtis mõisa endine kutsar Hans Kessler. Järgnes rongkäik, mis liikus rongijaamast Abja mõisa väravateni ning sealt Halliste kirikusse. 

 Perekond 
Karl Adam Eduard von Stackelberg abiellus 1891. aasta 14. augustil Voltveti mõisnik Oskar von Stryki tütre Fanny Emilie Augustega. Abielust sündis üks laps. 

 Friedrich Oskar Reinhold von Stackelberg (1892–1948). Abiellus Helene Emilie Sophie von Drachenfelsiga. 

 Viited 

 Kirjandus 
 Aitsam, Mihkel. 1905. aasta revolutsioon ja selle ohvrid Eestis. Toimetanud Toomas Hiio ja Kristina Lepist. Ilmamaa, 2011.
 Archiv der Familie von Stackelberg. Peterburi. Kd. 2. 1900.
 Lehesmets, Helju. Abja mõis läbi aegade. 2004.
 Stackelberg, Otto Magnus von. Genealogisches Handbuch der estländischen Ritterschaft. Görlitz. Kd. 1. 1931.
 Tuuga, Ado. A(b)ja lugu vanadel päevapiltidel. 2025. 

Kategooria:Baltisakslased
Kategooria:Abja mõisnikud
Karl Adam Eduard
Kategooria:Halliste kalmistule maetud
Kategooria:Sündinud 1863
Kategooria:Surnud 1928